มาสค์ไรเดอร์ดับเบิล

**มาสค์ไรเดอร์ดับเบิล** () เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 8:00 น. - 8:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 6 กันยายน ค.ศ. 2009 จนถึงวันที่ 29 สิงหาคม ค.ศ. 2010 ทางทีวีอาซาฮี มีจำนวนตอนทั้งหมด 49 ตอน

## ภาพรวม
มาสค์ไรเดอร์ดับเบิล เป็นผลงานลำดับที 11 ของ มาสค์ไรเดอร์ยุคเฮย์เซย์ และเป็นหนึ่งในผลงานครอบรอบ 10 ปี มาสค์ไรเดอร์ยุคเฮย์เซย์ ต่อจาก ซูเปอร์ มาสค์ไรเดอร์เดนโอ & มาสค์ไรเดอร์ดีเคด, มาสค์ไรเดอร์ดีเคด ออลไรเดอร์ ปะทะ ไดช็อกเกอร์ และออกอากาศต่อจาก มาสค์ไรเดอร์ดีเคด ในช่วงครึ่งปี ด้วยแนวคิด "ผลงานแรกของซีรีส์ใหม่สำหรับ 10 ปีข้างหน้า "

## เนื้อเรื่อง
ฟูโตะ เมืองแห่งหนึ่งในญี่ปุ่น ได้รับสมญานามว่าเป็นเมืองแห่งสายลม เนื่องด้วยกระแสลมที่พัดผ่านตลอดปี และกังหันลมที่มีให้เห็นรอบ ๆ ในเมือง ที่เมืองฟูโตะ เกิดคดีอาชญากรรมต่าง ๆ ขึ้นด้วยฝีมือของโดพันท์ สิ่งมีชีวิตประหลาดที่เกิดจาการสนองตัณหาของมนุษย์ ด้วยการใช้ไกอาเมมโมรี่ซึ่งเบื้องหลังของโดพันท์ คือครอบครัวตระกูลโซโนซาคิ กลุ่มผู้มีอิทธิพลมืดในเมืองฟูโตะ ผู้ที่จะสามารถต่อกรกับโดพันท์ และพร้อมที่จะกระชากหน้ากากตระกูลโซโนซาคิ มีเพียง **ฮิดาริ โชทาโร่** นักสืบ Hardboiled ผู้เลื่องชื่อ และ **ฟิลิป** ชายหนุ่มปริศนาผู้มีมันสมองรอบรู้ ราวกับห้องสมุด โดยทั้ง 2 คือ **มาสค์ไรเดอร์ดับเบิล** นักรบผู้พิทักษ์ที่เกิดจากการรวมจิตวิญญาณของทั้ง 2 เข้าไว้ด้วยกัน 

ในนามของ มาสค์ไรเดอร์ดับเบิล สองคู่หูได้ทำหน้าที่สืบสวนคดี และคอยปกป้องความสงบสุขของเมืองฟูโตะจากภัยร้ายของ โดพันท์ โดยใช้ไกอาเมมโมรี่ เข้าต่อกรกับเหล่าโดพันท์ เพื่อทวงคืนสิ่งที่สูญเสียให้กลับมาดังเดิม

## ตัวละครหลัก

## มาสค์ไรเดอร์

## ข้อมูลอื่น ๆ
### สถานที่และกลุ่มองค์กร
;ฟูโตะ (風都)
:เมืองที่พวกโชทาโร่อาศัยอยู่ ตั้งอยู่ในภูมิประเทศที่มีลมพัดผ่านตลอด จึงได้ถูกขนานนามว่า เมืองแห่งสายลม
:;ฟูโตะทาวเวอร์ (風都タワー)
:หอคอยอันเป็นสัญลักษณ์ของเมืองฟูโตะ ด้านบนเป็นกังหันลมขนาดใหญ่
:;ฟูเม็ง (風麺)
:ร้านราเม็งประจำเมืองฟูโตะ
:;พิพิธภัณฑ์ฟูโตะ (風都博物館)
:กิจการพิพิธภัณฑ์ของตระกูลโซโนะซากิ ซึ่งแท้จริงเป็นฉากบังหน้าธุรกิจค้า ไกอาเม็มโมรี่
:;WIND WAVE (วินด์เวฟ)
:รายการวิทยุประจำเมืองฟูโตะ จัดโดย โซโนะซากิ วาคานะ ภายใต้ชื่อ องค์หญิงวาคานะ 
:;ไกอาทาวเวอร์ (ガイアタワー)
:เตาพลังงานอันเป็นแกนกลางในการ ผลึตไกอาเม็มโมรี่ ถูกทำลายโดยโชทาโร่ และ ฟิลิป ที่แปลงร่างเป็นดับเบิล ในคืน Begin's night
;ชั้นหนังสือแห่งดวงดาว (地球の本棚)
:ศูนย์กลางความทรงจำของโลก ซึ่งมีเพียงฟิลิปเท่านั้นที่เข้ามาค้นหาข้อมูลในนี้ได้ โดยที่แห่งนี้ จะเป็นสถานที่ซึ่งทุกความรู้ภูมิปัญญาที่เกิดขึ้นบนโลก ถูกจัดเก็บเอาไว้อยู่ในรูปแบบของหนังสือ เมื่อฟิลิปป้อน คีย์เวิร์ด ชั้นหนังสือจะจัดเรียงตัวใหม่และตัดข้อมูลที่ไม่เกี่ยวข้องออกไป จนกระทั่งเหลือหนังสือเพียงเล่มเดียวที่มีคำตอบอยู่
;มิวเซี่ยม (ミュージアム)
:องค์กรลับที่ประกอบธุรกิจไกอาเม็มโมรี่ นำโดยโซโนะซากิ ริวเบย์ ในอดีตมีฐานลับที่เกาะกลางอ่าวญี่ปุ่น แต่หลังจากถูกทำลายโดยโชทาโร่ และ ฟิลิป จึงย้ายฐานมาอยู่ใต้คฤหาสน์โซโนะซากิแทน
;ไกอาอิมแพ็กต์ (ガイアインパクト)
:การปั่นป่วนในพลังของแกนกลางไกอาเมมโมรี่ เกิดจากการที่วาคานะเข้าถึงพลังเอ็กซตรีม ทำให้เธอเข้ามาในชั้นหนังสือดวงดาวเหมือนฟิลิปได้
;EXE (เอ็กเซ่)
:กลุ่มวัยรุ่นอันธพาลที่อ้างว่าพวกตนจะสืบทอดเจตนารมย์ของ มิวเซี่ยม ซึ่งสมาชิกกลุ่มจะใช้เมมโมรี่แปลงร่างเป็นโดพันท์ ออกก่อกวนชาวบ้านในเมือง นำโดยชายที่ใช้เมมโมรี่ เอเนอร์จี้ แต่ภายหลังถูกโชทาโร่ และ เทรุอิ กวาดล้างจนสิ้นซาก
;ฟาวเดชั่น X (財団X)
:มูลนิธิที่เคยสนับสนุนมิวเซียมในอดีต มีเป้าหมายสูงสุดคือ รวบรวมวิทยาการล้ำยุคจากทั่วทุกมุมโลก มาปรับใช้ในการทหารเพื่อแผ่ขยายอิทธิพลในการครองโลก ภายหลังการตายของริวเบย์ ทางฟาวเดชั่น X จึงตัดสินใจเทคโอเวอร์กิจการไกอาเม็มโมรี่ สมาชิกทุกคนจะแต่งกายด้วยเครื่องแบบสีขาวโพลน

### การเชื่อมต่อของไกอาเมมโมรี่
;ไกอาเมมโมรี่ (ガイアメモリ)
:ไอเท็มที่ถูกสร้างขี้นมาจาก ความทรงจำของโลก โดยลักษณะเป็นรูปร่างคล้ายแท่ง USB แฟลชไดรฟ์ ความยาว 10 ซม. ส่วนหน้าจอตรงกลางเรียกว่า ไกอาดิสเพลย์ ที่แสดงชื่อของเมมโมรี่ ที่บันทึกไว้ใน ความทรงจำแห่งโลก โดยจุดเด่นจะเป็นตัวอักษรขึ้นต้นตามเมมโมรี่ ที่ดีไซน์ตามลักษณะของพลังจากเมมโมรี่นั้น ๆ 
:เมื่อผู้ใช้ (ส่วนใหญ่เป็นมนุษย์ที่ใช้ แต่สิ่งมีชีวิตอื่นสามารถใช้ได้เช่นกัน) ในการเปิดใช้งานไกอาเมมโมรี่ ผู้ใช้จะต้องทำการกดปุ่ม จนมีเสียงประกาศชื่อของเมมโมรี่นั้น จากนั้นเสียบที่ ไบโอคอนเนคเตอร์ บนร่างกาย เพื่อทำการแปลงร่าง
:ไกอาเมมโมรี่จะผลิตจากโรงงานลับภายในอาคารของมิวเซียม และจัดจำหน่ายโดยเซลล์แมน เนื่องจากไกอาเมมโมรี่จะมีราคาแพง ผู้ใช้ที่เป็นบุคคลทั่วไปจึงมีน้อย โดยมากจะเป็นนักธุรกิจ นักการเมือง หรือผู้มีอันจะกิน ข้อมูลของผู้ซื้อจะถูกเก็บไว้ในฐานข้อมูลมิวเซี่ยม และหากใช้ในวิธีที่ขัดกับหลักการขององค์กร ก็จะถูกทำลายทิ้ง นอกจากนี้ยังมีความเสี่ยงจากผลข้างเคียง และไม่สามารถขายให้กับเยาวชน
:ไกอาเมมโมรี่ของมาสค์ไรเดอร์ จะเป็นเมมโมรี่รุ่นพิเศษที่ชราวด์เป็นผู้สร้าง ที่มีผิวเรียบ รูปร่างกระทัดรัดและทันสมัย ต่างจากเมมโมรี่ของโดพันท์ ที่สร้างโดยมิวเซี่ยม ที่มีลักษณะหนากว่า และบนตัวเมมโมรี่มีลวดลายกระดูก 
:;โกลด์เมมโมรี่ (ゴールドメモリ)
:เมมโมรี่สีทองที่มีระดับพลังสูง ใช้โดยสมาชิกครอบครัวโซโนะซากิ และผู้บริหารระดับสูงบางคน 
:;กิจิเมมโมรี่ (ギジメモリ)
:เมมโมรี่เทียมที่ใช้กับ เมมโมรี่แกดเจ็ต เมื่อติดตั้งเข้ากับเมมโมรี่แกตเจ็ตนั้น ๆ ก็จะเปลี่ยนสภาพเป็นโหมดหุ่นยนต์สัตว์ต่าง ๆ 
;โดพันท์ (ドーパント)
:ปีศาจที่เกิดจากมนุษย์ผู้รับพลังไกอาเมมโมรี่เข้าสู่ร่างกาย โดยจะแปรสภาพร่างกายของมนุษย์กลายเป็นสัตว์ประหลาด ตามพลังของเมมโมรี่นั้น ๆ ในการแปลงร่างจะต้องเสียบเมมโมรี่ เข้าที่ ไบโอคอนเน็คเตอร์ ช่องเสียบไกอาเมมโมรี่ บนร่างกายของผู้ใช้ แต่เมื่อพลังด้านลบของไกอาเมมโมรี่ครอบงำผู้ใช้ มนุษย์คนนั้นจะควบคุมตนเองไม่ได้และบ้าคลั่งในที่สุด โดยจะทำให้สามารถแปลงร่างเป็นอสูรกายยักษ์ได้ ต้องทำการเมมโมรี่เบรกโดยมาสค์ไรเดอร์เท่านั้น
:;ไฮโดป (ハイドープ)
:ปรากฏในมังงะ ยอดนักสืบแห่งฟูโตะ วิวัฒนาการขั้นต่อมาของผู้ใช้ไกอาเมมโมรี่ โดยจะมีพลังและความสามารถเพิ่มขึ้นจากเดิม แต่ผู้ใช้จะต้องมีร่างกายที่เข้ากับเมมโมรี่ได้ดีพอสมควรเช่นกัน
;เมมโมรี่เบรก (メモリブレイク)
:การทำลายเมมโมรี่ของโดพันท์ด้วยท่าไม้ตายต่าง ๆ ของมาสค์ไรเดอร์ ผู้ใช้เม็มโมรี่ที่ถูก เมมโมรี่เบรก จะมีสภาพอิดโรย ใบหน้าซีด ดวงตาคล้ำ และร่างกายอ่อนแอ เนื่องจากร่างกายถูกพลังของเมมโมรี่กัดกิน
;เมมโมรี่ไดรเวอร์ (メモリドライバー)
:เข็มขัดแปลงร่างสำหรับโดพันท์ ใช้โดยสมาชิกครอบครัวโซโนะซากิโดยเฉพาะ ตรงส่วนกลางหัวเข็มขัดจะมีช่องเสียบเมมโมรี่ มีลักษณะคล้ายกับช่องเสียบแฟลชไดรฟ์ ผู้ใช้จะไม่ถูกพลังของเมมโมรี่ย้อนกลับมาทำร้าย แต่ต้องแลกด้วยการที่ใช้พลังได้ไม่เต็มที่ ต่างจากไบโอคอนเน็คเตอร์ ที่ผู้ใช้รับพลังจากเมมโมรี่โดยตรง
:;เมมโมรี่ไดรเวอร์ rex (メモリドライバーrex, เมมโมรี่ไดรเวอร์เร็กซ์)
:ปรากฏในมังงะ ยอดนักสืบแห่งฟูโตะ เป็นเมมโมรี่ไดรเวอร์รุ่นพัฒนา ใช้โดยบันโด ยูคิจิ และพรรคพวก ที่ปฏิบัติการในเมืองฟูโตะด้านหลัง

## เพลงประกอบ
;เพลงเปิด
* "W-B-X ~W boiled extreme~"
:ร้องโดย คามิคิ อายะ w TAKUYA

;เพลงประกอบอื่น ๆ 
* "Cyclone Effect" (ตอนที่ 3, 4, 5, 6, 9, 23, 24, 25, 26, 45)
:ร้องโดย Labor Day
:เพลงประจำตัวของ มาสค์ไรเดอร์ดับเบิล ไซโคลนโจ๊กเกอร์
* "Finger on the Trigger" (ตอนที่ 7, 8, 14, 16, 18, 30, 39)
:ร้องโดย Florida Keys
:เพลงประจำตัวของ มาสค์ไรเดอร์ดับเบิล ลูน่าทริกเกอร์
* "Glorious street เอโค โนะ มิจิ" () (ตอนที่ 8)
:ร้องโดย Florida Keys
* "Free your Heat" (ตอนที่ 10, 11, 13, 19, 20, 21)
:ร้องโดย Galveston 19
:เพลงประจำตัวของ มาสค์ไรเดอร์ดับเบิล ฮีทเมทัล
* "Naturally" (ตอนที่ 13 - 14, 17)
:ร้องโดย โซโนซาคิ วาคานะ (ริน อาสึกะ)
* "Leave all behind" (ตอนที่ 22, 44)
:ร้องโดย Wilma sidr
:เพลงประจำตัวของ มาสค์ไรเดอร์แอ็กเซล
* "Love ♡ wars" (ตอนที่ 23 และ 24)
:ร้องโดย ควีน (อิทาโนะ โทโมมิ) และ เอลิซาเบธ (คาซาอิ โทโมมิ)
:เพลงประจำตัวของ ควีน และ เอลิซาเบธ
* "ฟูโตะทาวเวอร์" () (ตอนที่ 23)
:ร้องโดย จิมมี่ นาคาตะ
* "Nobody's Perfect" (ตอนที่ 32 และ 38)
:ร้องโดย นารุมิ โชคิจิ (โคจิ คิคาวะ)
* "Extreme Dream" (ตอนที่ 46, 48)
:ร้องโดย Labor Day
:เพลงประจำตัวของ มาสค์ไรเดอร์ดับเบิล ไซโคลนโจ๊กเกอร์เอ็กซ์ตรีม

## รายชื่อตอน
ในชื่อตอนของมาสค์ไรเดอร์ดับเบิล มีเอกลักษณ์เด่นคือ 
:* ชื่อตอนทางซ้าย จะใช้ตัวอักษรย่อจากชื่อของไกอาเมมโมรี่ และ ชื่อคดี 
:* ชื่อตอนทางขวา จะเป็นเหตุการณ์เด่นของตอนนั้น ๆ (โดยชื่อตอนทางขวาจะเกี่ยวข้องกับคดีที่ทำอยู่ในเรื่องนั้น ๆ และเป็นเหตุการณ์สำคัญที่นำไปสู่จุดพลิกผันของเรื่อง)
โดยมีเครื่องหมายทับ **/** คั่นกลางระหว่างชื่อตอนทางซ้ายและทางขวา
ทุก ๆ 1 คดีที่เกิดขึ้นมาสค์ไรเดอร์ดับเบิลจะมีความยาวเท่ากับ 2 ตอนที่นำเสนอ

## ในสื่ออื่น
### ทีวีซีรีส์
;มาสค์ไรเดอร์โฟร์เซ
;มาสค์ไรเดอร์วิซาร์ด
;มาสค์ไรเดอร์จีโอ

### ภาพยนตร์
;มาสค์ไรเดอร์ดีเคด ออลไรเดอร์ ปะทะ ไดช็อกเกอร์
;มาสค์ไรเดอร์ดับเบิล & มาสค์ไรเดอร์ดีเคด มูฟวี่ไทเซ็น 2010
;มาสค์ไรเดอร์ดับเบิล เดอะมูฟวี่ ฟอร์เอเวอร์ ศึกล่าไกอาเมมโมรี่ A to Z
;มาสค์ไรเดอร์ X มาสค์ไรเดอร์ โอส & ดับเบิล FEAT.สคัล MOVIE ไทเซน CORE
;มาสค์ไรเดอร์ รวมพลังผ่ามิติกู้โลก Let's go Kamenrider
;มาสค์ไรเดอร์โอส WONDERFUL โชกุนและคอร์เมดัลทั้ง 21
;มาสค์ไรเดอร์ X มาสค์ไรเดอร์ โฟร์เซ & โอส MOVIE ไทเซน MEGA MAX
;มาสค์ไรเดอร์โฟร์เซ เดอะ มูฟวี่ Everyone, Space is here!
;มาสค์ไรเดอร์ × มาสค์ไรเดอร์ วิซาร์ด & โฟร์เซ MOVIE ไทเซน อัลติเมตัม
;ซูเปอร์ฮีโร่ไทเซ็น
:;มหาศึกรวมพลังฮีโร่: คาเมนไรเดอร์ ปะทะ ซุปเปอร์เซนไต
:;คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z
:;เฮย์เซย์ไรเดอร์ VS โชวะไรเดอร์ อภิมหาศึกมาสค์ไรเดอร์ feat.ซุปเปอร์เซ็นไต
:;มหาศึกฮีโร่ประจัญบาน GP ปะทะ มาสค์ไรเดอร์ หมายเลข 3
;มาสค์ไรเดอร์ ไกมุ & วิซาร์ด ระเบิดศึกสงครามซามูไร
;รวมพลมาสค์ไรเดอร์ FINAL บิลด์ & เอ็กเซด และลีเจนด์ไรเดอร์
;มาสค์ไรเดอร์บิลด์ เดอะมูวี่ Be The One
;รวมพลังมาสค์ไรเดอร์ FOREVER
;มาสค์ไรเดอร์จีโอ เดอะมูวี่ Over Quartzer
;มาสค์ไรเดอร์ กำเนิดใหม่ไอ้มดแดงยุคเรย์วะ

### วีซินีมา
;มาสค์ไรเดอร์ดับเบิล RETURNS
;ไดรฟ์ซาก้า มาสค์ไรเดอร์เชสเซอร์
;มาสค์ไรเดอร์จีโอ NEXT TIME เกซ, มาเจสตี้

## ยอดนักสืบแห่งฟูโตะ

## อ้างอิง
### หมายเหตุ

### อ้างอิง

## แหล่งข้อมูลอื่น
*  - ทีวีอาซาฮิ
*  - โตเอะ

ด
หมวดหมู่:มาสค์ไรเดอร์ดับเบิล
หมวดหมู่:บันเทิงคดีเกี่ยวกับนักสืบ